tomron87/hebrew-wikipedia-sentences-corpus huggingface dataset:
ד"ר אריק וילין (Eric Vilain), יו"ר המכון לגנטיקה של אוניברסיטת קליפורניה בלוס אנג'לס, ומי שעזר לארגוני אגרוף לנסח מדיניות לגבי מתאגרפים טרנסג'נדרים ובחן רפואית את פאלון פוקס, טוען כי לטרנסקסואליות קיימת מסת שריר וצפיפות עצם נמוכה הרבה יותר מלגברים, וכן יש להן רמות שומן גבוהות יותר מלגברים.
לדבריו, השינויים בגופה של פוקס, הנובעים מהניתוח ומהטיפולים ההורמונליים, גורמים לחיסרון הורמונלי ולא ליתרון הורמונלי משום שיש לפוקס רמות נמוכות של טסטוסטרון.
ד"ר מרסי בווארס (Marci Bowers), מומחה למיילדות ולגינקולוגיה ומומחה בניתוחים לשינוי מין טוען כי לפוקס אין יתרון פיזי על יריבותיה.
לדבריו, יש נשים גבוהות ממנה, חזקות ממנה וגדולות ממנה.
פוקס טוענת כי התגובות פגעו בה מאוד גם כלוחמת, גם כאישה וגם כאדם, ובעקבותיהן היא נכנסה למצב רוח אובדני, אולם זכתה לתמיכה מהקהילה הטרנסג'נדרית.
לדבריה, עולם המדע סותר את טיעוני מבקריה: משום הטיפולים ההורמונליים שהיא עוברת ומשום שאין בגופה אשכים או שחלות (האיברים המייצרים טסטוסטרון) - רמות הטסטוסטרון שלה למעשה נמוכות הרבה יותר מהרמות של האישה הממוצעת, ולכן אין לה יתרון על יריבותיה אלא דווקא חיסרון.
פוקס טוענת כי לאחר שמתמידים במשך שנתיים - שלוש בטיפולים ההורמונליים, הם מבטלים את היתרון הפיזי ולכן לדבריה זו הסיבה שהוועד האולימפי הבינלאומי מתיר לטרנסג'נדרים, שעוברים טיפולים הורמונליים, להשתתף באולימפיאדה.
בנוסף, לדבריה, טיעון בדבר שוני בצפיפות העצם עלול להוביל להפרדה גזעית גם בתוך מחלקת הנשים משום שלנשים שחורות יש בממוצע צפיפות עצם כמו של גבר לבן, ואילו לנשים אסייתיות יש בממוצע את צפיפות העצם הנמוכה ביותר.
טיעון נוסף שפוקס יוצאת נגדו הוא הטיעון המנטלי, לפיו אם התאמנה באמנות לחימה כגבר יש לה יתרון מנטלי על נשים.
לדבריה, טיעון זה מרמז כי גברים חכמים יותר מנשים, והיא שוללת אותו בטענה שהוא מיזוגיני.
בשנת 2013 זכתה בפרס אמרי מטעם מכון הטריק מרטין.
בשנת 2014 נבחרה להיכלל בהיכל התהילה הלאומי לספורטים להט"בים .
בשנת 2014 מגזין טיים כלל את פוקס ברשימת 25 הטרנסג'נדרים המשפיעים באמריקה.
תאריךיריבהסיבובזמןשיטהאירוערקורדתוצאה13 בספטמבר 2014טמיקה ברנץ12:17נוקאאוט טכני (אגרופים)CCCW: The Undertaking5-1-021 במרץ 2014הת'ר בסט20:44כניעה (נעילת בריח יד)Xtreme Fighting Organization 504-1-012 באוקטובר 2013אשלי סמית 34:15נוקאאוט טכני (אגרופים)CFA 123-1-024 במאי 2013אלנה ג'ונס33:36כניעה (חניקה)CFA 11: Kyle vs.
Staring2-0-017 במאי 2012אלישע הלספר12:00נוקאאוט טכני (פציעה)KOTC Wild Card1-0-0
פאלאצו פוסקארי קונטריני (באיטלקית: Palazzo Foscari Contarini) הוא ארמון על גדת התעלה הגדולה, ברובע סנטה קרוצ'ה בוונציה, שבאיטליה.
הארמון פונה לעבר התעלה הגדולה.
בקומה הראשונה של המבנה בימין המבנה - לוג'יה בסגנון הרנסאנס.
הארמון הבנוי בסגנון הרנסנאס, נבנה במאה ה-16. המבנה נבנה בצורת U ועבר שינויים בשנים הבאות.
הדוג'ה פרנצ'סקו פוסקארי (דוכס ונציה בין השנים 1423–1457) נולד בארמון.
במבנה נפתח סניף של בורגר קינג - מסחור הארמון מהמאה ה-16 זכה לביקורת רבה.
פאלאצו פיזאני גריטי (באיטלקית: Palazzo Pisani Gritti) הוא ארמון בוונציה שבאיטליה.
הארמון בנוי בסגנון גותי ומצוי על גדת התעלה הגדולה, מול כנסיית סנטה מריה דלה סאלוטה, ברובע סן מרקו של ונציה.
הארמון בן שלוש הקומות הוזמן במאה ה-14. הקומה השנייה הוקמה במאה ה-16. בעבר היו בחזית המבנה פרסקאות מעשה ידי ג'ורג'ונה.
הקומה השלישית נוספה בשנת 1890. במהלך המאה ה-20 שופץ המבנה במטרה שישמש כמלון יוקרה.
משפחת פיזאני העשירה התגוררה בארמון עד 1814, עת שהחכירה את הארמון למשפחת גריטי; זמן קצר לאחר מכן נמכר המבנה לברונית סוזנה ולצר (Susanna Wetzlar), וזו אירחה במבנה את ג'ון ראסקין עת כתב את ספרו "האבנים של ונציה".
פאלאצו פיזאני מורטה (באיטלקית: Palazzo Pisani Moretta) הוא ארמון הממוקם לאורך התעלה הגדולה ברובע סן פולו של העיר ונציה שבאיטליה.
הארמון ממוקם בין פאלאצו טייפולו ופאלאצו בארבאריג'ו דלה טראצה.
הארמון נבנה במחצית השנייה של המאה ה-15 על ידי משפחת במבו, ולאחר זמן קצר הפך למקום מגוריו של ענף מורטה של משפחת פיזאני (למשפחת פיזאני היו מספר ענפים).
הארמון הורחב במהלך השנים, והגיע לצורתו הנוכחית במאה ה-18.
בארמון התגוררו אישים ידועים ובהם פאבל הראשון, קיסר רוסיה, ז'וזפין דה בוארנה, ויוזף השני, קיסר האימפריה הרומית הקדושה.
הארמון נשאר בבעלות משפחת פיזאני מורטה עד שנת 1880 (אז נפטר אחרון בני המשפחה).
בשנת 2018 נרכש המבנה על ידי אנשי עסקים הונג קונגים, אשר התחייבו לא להפוך את המבנה לבית מלון, ולהשאירו בית מגורים.
פנים המבנה וחדרי המבנה עוטרו בסגנון הבארוק על ידי האמנים ג'ובאני בטיסטה טייפולו, יאקופו גוארנה וז'וזפה אנג'לי.
בארמון הוצג הציור המונומנטלי "משפחתו של דריווש לפני אלכסנדר", אשר תואר על ידי גתה ביומנו, כאשר זה ראה אותו בארמון ב-8 באוקטובר בשנת 1786; לימים נרכש הציור על ידי הגלריה הלאומית שבלונדון, בשנת 1857, ושם הוא מוצג כיום.
בארמון היה בעבר ציור תקרה בשם "המרכבות של אורורה" מעשה ידי ג'ובאני אנטוניו פלגריני.
הציור הועתק ממקומו והותקן בספרייתו של ג'ורג' ו.
ואנדרבילט השני, באחוזת בילטמור שבבעלותו, הממוקמת ליד אשוויל שבקרוליינה הצפונית.
חזית המבנה היא דוגמה לסגנון הוונציאני הגותי הפרחוני.
בחזית, בקומה השנייה והשלישית חלון ביפורי בו שישה חלונות צמודים, שמשני צדיהם מרפסות (בדומה לסגנון חלונות מרפסת ארמון הדוג'ים).
בקומת הקרקע יש שתי שלהן קשתות, הפונות אל התעלה.
פאלאצו פיזאני שבסנטו סטפנו (באיטלקית: Palazzo Pisani a Santo Stefano) הוא ארמון גדול הממוקם בקמפו סנטו סטפאנו (כיכר סן סטפאנו), בסמטה ליד כנסיית סן ויטאלה, ברובע סן מרקו בוונציה שבאיטליה.
כיום הארמון בבעלות העיר ונציה, ובו ממוקם קונסרבטריון בנדטו מרצ'ילו די ונציה (האקדמיה למוזיקה של ונציה שנוסדה ב-1876).
הארמון המקורי באתר נבנה להזמנת אלוויזה פיזאני (Alvise Pisani), ממשפחת פיזאני העשירה.
המבנה המקורי תוכנן על ידי יאקופו סנסובינו.
הארמון הוקם בין השנים 1614–1615, עשרות שנים לאחר מותו של סנסובינו.
במהלך השנים נבנתה קומה נוספת.
בראשית המאה ה-18, בתכנון האדריכל ג'ירולימו פריג'ימלקה, הורחב המבנה והפך לאחד הארמונות הפרטיים המפוארים בוונציה.
בסוף המאה ה-19 רכשה עיריית ונציה את המבנה, כאשר האגודה המוזיקלית Liceo Società Musicale Benedetto Marcello שכנה באחד מאגפי המבנה.
בשנת 1940 הפך המבנה כולו למבנה עבור הקונסרבטריון.
בכניסה למבנה ניצבים פסלים מעשה ידי ג'ירולמו קמפניה, המתארים שניים ממעללי הגבורה של הרקולס: "הריגת האריה מנמאה" ו"לכידת קרברוס".
באטריום המבנה נצבת מנורת ספינה גדולה, אשר הייתה על סיפון הספינה של אנדריאה פיזאני בעת שזה היה אדמירל הצי הוונציאני.
על התקרה של אולם הנשפים הגדול היה ציור תקרה מעשה ידי אנטוני פלגריני.
בקומה העיקרית של המבנה היו ציורים רבים מעשה ידי טיציאן, טינטורטו, פאולו רונזה, ופלמה די וקיו.
במהלך המאה ה-19 משפחת פיזאני ירדה מעושרה, ונאלצה למכור את יצירות האמנות שהיו בארמון, בהמשך את רהיטי הארמון ולבסוף את הארמון עצמו.
פאלהאזה (בהונגרית: Pálháza) היא עיירה במחוז בורשוד-אבאוי-זמפלן שבצפון מזרח הונגריה.
כמו יישובים רבים באירופה גם אוכלוסיית פאלהאזה נמצאת בירידה שנים רבות מ-1,124 תושבים בשנת 1990 עד ל-1,048 תושבים בלבד בשנת 2018 (ירידה של כ-6%).
במהלך השנים חיו בעיירה מעט יהודים.
פאלון קרינגטון היא דמות בדיונית, שנוצרה על ידי הזוג ריצ'רד ואסתר שפירו ומופיעה באופרת הסבון "שושלת".
את דמותה של פאלון גילמה במקור השחקנית פמלה סו מרטין מתחילת הסדרה בשנת 1981, ועד לסוף העונה הרביעית בשנת 1984. לאחר מכן, דמותה של פאלון לוהקה מחדש והחל משנת 1985 ועד למיני הסדרה "שושלת: המפגש" ששודרה בשנת 1991, דמותה של פאלון גולמה על ידי השחקנית אמה סאמס.
באתחול המחודש של "The CW", דמותה של פאלון מגולמת על ידי אליזבת גיליס.
פאלון היא בתו של אייל הנפט בלייק קרינגטון ואשתו הראשונה, אלקסיס.
בתחילת הסדרה, קשת העלילה הראשי של פאלון עסקה בעיקר בחוסר חיבתה כלפי אשתו החדשה של אביה, קריסטל, ובהתנצחויותיה איתה.
בהמשך, קשתות העלילה בהם פאלון הייתה מעורבת כללו גם מספר רומנים, כשהעיקריים ביניהם הם נישואיה לג'ף קולבי ולאחיו למחצה ודודנו, מיילס קולבי, לאחר שאיבדה את זיכרונה.
עם עליית הסדרה לשידור בשנת 1981, דמותה של פאלון הוצגה בתור יורשת נלהבת ואשת עסקים נבונה כמו אביה, בלייק קרינגטון.
מכיוון שלא קיבלה מושב במועצת המנהלים של "דנוור-קרינגטון", פאלון בחרה במקום לנהוג בהפקרות מינית ולשכב עם מאהבים מרובים ובמקביל לענות את אשתו החדשה של אביה ואמה החורגת, קריסטל.
דייוויד הופסטד תיאר את פאלון בגילומה של מרטין כ"כלבה מפונקת עם לשון ארסית, שכיף בעיניה היה לשכב עם הנהג של אביה".
בשנת 1982, המגזין "פיפל" ערך כתבה על יחסיהם של פאלון וג'ף קולבי.
מרטין ציינה ש"לפאלון יש מאהבים, אבל אין להם חשיבות בעיניה".
המגזין גם תיאר את ג'ף כבעל "אוהב אך לא אהוב" עבור פאלון.
באותה הכתבה, ג'יימס אמר על יחסיהם של ג'ף ופאלון ש"יש משיכה שמה בין שני אנשים שיודעים שהם לא מתאימים אחד לשנייה".
במגזין "סלייט" העיתונאי אלכס מר כתב על השינוי באפיון דמותה של פאלון:
עם ליהוקה לגילום הדמות, אמה סאמס אמרה שהיא "תמיד הולכת על ההיבט הסימפתי של הדמות".
סאמס גם ציינה שהיא "לא הולכת לשבת במשך שעות לראות את פמלה סו על מנת שאוכל לשחזר את הביצועים שהיא נתנה, אני רוצה להתקבל כמו שאני".
לדברי סאמס בשנת 1989, לפני העונה האחרונה של "שושלת", המפיק דייוויד פולסן שאל אותה מה היא רוצה לעשות עם פאלון:
הסדרה החלה את שידוריה בינואר 1981, כשפמלה סו מרטין גילמה את דמותה של פאלון.
בשנת 2006, מרטין אמרה אמרה על פורסיית: "הוא באמת היה כמו אבא בשבילי, ביקשתי מג'ון להוליך אותי במעבר כשנישאתי בחיים האמיתיים, אבל הוא אמר, 'אני חושב שאולי כדאי שתשאלי את אבא שלך.' הייתי כל כך מחוברת אליו".
מרטין עזבה את הסדרה בסוף העונה הרביעית במאי 1984. על פי קו העלילה, פאלון המוטרדת נוטשת את ג'ף במהלך טקס הנישואין שלהם, ומאוחר יותר מתגלה שהיא מתה בהתרסקות מטוס מחוץ למסך.
באותו זמן, המגזין "ניו יורק" ציטט את מרטין כשהיא כינתה את הטלוויזיה "מוגבלת".
האתר "USA Today" דיווחה בשנת 2006 שמרטין "עזבה את שושלת ואת קריירת המשחק כשהרגישה שאפיון דמותה...
בשנת 2011 מרטין אמרה: "הפכתי למאוד מפורסמת באותה תקופה, וזה היה קצת לא נוח".
המפיק אהרון ספלינג כתב באוטוביוגרפיה שלו בשנת 1996: "אחרי שלוש עונות, פמלה סו מרטין רצתה לעזוב את 'שושלת' ולהתחתן, ולא עמדנו בדרכה".
לאחר שמרטין עזבה את הסדרה, אמה סאמס לוהקה לדמותה של פאלון, וכך פאלון הופיעה שוב בפרק הסיום של העונה החמישית באפריל 1985, כשמתגלה שהיא שרדה את ההתרסקות אך כעת סובלת מאמנזיה.
בספרו, דייוויד הופסטד סיפר כי ליהוקה של סאמס הוצע על ידי בתו הצעירה, טורי, שהייתה מעריצה שלה לאחר שגילמה את הולי סקורפיון ב"ג'נרל הוספיטל" .
בהמשך, סאמס הופיעה בשמונה פרקים בעונתה השישית של הסדרה ולאחר מכן עברה לתפקיד ראשי בסדרת הספין-אוף, "משפחת קולבי".
כדמות ראשית ב"משפחת קולבי", פאלון המשיכה לככב בתפקיד אורח ב"שושלת".
לאחר ביטול סדרת הספין-אוף, פאלון שבה לככב בתפקיד ראשי בעונתה השמינית של "שושלת".
לאחר שצפה בפרקים ישנים מהסדרה בזמן פיתוחה של העונה התשיעית, המפיק פולסן חש שסאמס אמנם יפה, אך גם "נוקשה".
פולסון שקל לנסות להחזיר את מרטין, אבל רצה קודם לכן להיפגש לראשונה עם סאמס.
בשנת 2008, פולסון אמר על סאמס:
עם סיום הסדרה, פולסן סיפר לסאמס ההמומה על תוכניתו המקורית, ואמר, "אני כל כך שמחה שלא החלפתי אותה...
אמה עבדה מצוין." בהמשך, סאמס שבה לגלם את דמותה של פאלון במיני הסדרה "שושלת: המפגש" ששודרה בשנת 1991.
במהלך עונתה התשיעית של הסדרה, שיין פיץ' גילמה את דמותה של פאלון כילדה צעירה.
עם תחילת הסדרה, פאלון, ילדת השמנת המפונקת של בלייק קרינגטון, זוכה לזלזול ואינה מוערכת כראוי חרף היותה ערמומית ואינטליגנטית כמוהו.
אף על פי שהיא מודרת מהעסק המשפחתי, פאלון נשארת נאמנה לבלייק, אך מתחילה לנהוג בזלזול כלפי אשתו החדשה (ומזכירתו לשעבר), קריסטל.
לאורך העונה, פאלון מנהלת רומן עם הנהג של אביה, מייקל קולהיין, ובמקביל מנהלת מערכת יחסים פלרטטנית עם ידידו של בלייק ויריבו העסקי, ססיל קולבי, ומאוחר יותר אף מסכימה להינשא לאחיינו, ג'ף קולבי, על מנת לקבל את עזרתו של ססיל בחילוץ "דנוור-קרינגטון" מבעיותיה הפיננסיות.
כשמייקל הקנאי מגלה על העסקה בין פאלון לססיל, הוא מספר על כך לבלייק, וגורם לחיכוך בין האב לבתו.
כאשר ג'ף מגלה שנישואיו לפאלון היו רק חלק מהעסקה שלה עם ססיל, הוא משתכר ומביך את פאלון על ידי חשיפת פרטי העסקה לחדר מלא אורחים במהלך מסיבה.
פאלון מבינה שעל אף שהיא מחבבת את ג'ף, היא עדיין לא מרגישה שהיא יכולה לאהוב אותו בחזרה.
בהמשך, פאלון מנסה להגן על סטיבן מזעמו של בלייק ויוצרת קשר בחשאי עם בן זוגו לשעבר של סטיבן, טד דינארד, ומנסה לשכנע אותו להתרחק מסטיבן, אך ללא הואיל.
כאשר בלייק מגלה את שני הגברים, הוא דוחף את טד והורג אותו בשוגג.
כשהיא מנסה להגן על אביה על דוכן העדים, אישה מסתורית נקראת לאולם, ופאלון מזהה את העדה כאמה.
בתחילת העונה השנייה, פאלון זועמת כאשר אלקסיס מעידה נגד בלייק, מה שמוביל להרשעתו.
לאחר המשפט, פאלון נוהגת בקרירות כלפי אמה, וכשהיא מקנאת באהבתה של בתה לבלייק, אלקסיס מתחילה להפיץ שמועה לפיה בלייק הוא אינו אביה הביולוגי של פאלון.
כאשר קריסטל מכריזה שהיא בהיריון, פאלון מחליטה שגם היא וג'ף צריכים להיכנס להיריון, ובמקביל, היא מתחילה לנהל רומן עם ד"ר ניק טוסקני.
זמן קצר לאחר מכן, פאלון מגלה שהיא בהריון, אך מחליטה להתגרש מג'ף ולהפיל את התינוק.
בלייק מגלה מג'ף על תוכניתה וממהר לעצור אותה, אבל כשהוא מגיע הוא מבין שהוא איחר לכאורה.
פתאום, בלייק רואה את פאלון בקצה המסדרון וזאת האחרונה מספרת לו בדמעות שלא הייתה מסוגלת לעבור את ההפלה.
למרות סלידתן המשותפת לקריסטל, פאלון ממשיכה לדחות את אלקסיס ולהתנכר לה.
ובמהלך מסיבה, סאמי ג'ו מתעמתת עם פאלון, ומספרת לה על השמועה שבלייק הוא לא אביה.
זועמת, פאלון מתעמתת על כך עם אלקסיס במהלך הנסיעה, וזאת האחרונה מספרת לה שהיא חושדת שססיל קולבי הוא אביה של פאלון, ובתגובה פאלון המזועזעת גורמת להתנגשות המכונית בעץ.
בבית החולים, פאלון נכנסת ללידה מוקדמת ויולדת בן.
במקביל, בלייק דורש לערוך בדיקת דם שמוכיחה שהוא, ולא ססיל, אביה של פאלון.
פאלון וג'ף קוראים לבנם בלייק קרינגטון-קולבי, שנקרא בחיבה "ליטל בלייק" (ובקיצור, ל.
ב.), אך בפרק הסיום, פאלון מגלה שהתינוק נחטף.
עם תחילת העונה השלישית, קלאודיה בלייזדייל, אשתו המעורערת בנפשה לשעבר של מתיו בלייזדייל, שאיבדה את בנה, הופכת לחשודה העיקרי בחטיפתו של ליטל בלייק.
בפנייה טלוויזיונית לציבור להחזיר את נכדם, אלקסיס ובלייק חושפים את סודם המזעזע: בנם הבכור, אדם, נחטף בינקותו ומעולם לא הוחזר.
בהמשך, מתגלה שהחוטף היה אחד הגברים איתם אלקסיס ניהלה רומן.
לאחר מכן, פאלון מבקשת מבלייק לנהל את בית המלון שלו, "לה מיראדה", שאת שמו היא משנה ל"לה מיראז'" ומשפרת את המוניטין שלו.
בתגובה, ג'ף כועס על החלטתה ומאשים אותה בהזנחת בנם התינוק.
בזעמה, פאלון מפלרטטת עם מייקל טורנס, זר נאה השוהה במלון, והשניים חולקים נשיקה.
לאחר מכן, היא נדהמת לגלות מאלקסיס שמייקל הוא למעשה אדם, אחיה האבוד.
פאלון שוכרת את מארק ג'נינגס כמדריך טניס עבור אורחי בית המלון ומגלה שהוא בעלה לשעבר של קריסטל, שהובא לדנוור על ידי אלקסיס במטרה להכעיס את בלייק.
עד מהרה, פאלון מתחילה לנהל רומן עם מארק, מבלי לדעת שהוא שוכב במקביל גם עם אמה.
בינתיים, לאחר שסוף סוף הבינה שקריסטל באמת מאוהבת בבלייק, פאלון מתקרבת לאמה החורגת והשתיים מתפייסות.
בהמשך, פאלון שוכרת את בתו של ג'וזף, קירבי, כאומנת עבור בנה.
בזמן שנישואיהם של פאלון וג'ף מתדרדרים, היא מוטרדת ממשיכתה הברורה של קירבי לג'ף.
התנהגותו של ג'ף הופכת לבלתי יציבה ואלימה יותר, ואחרי שהוא תוקף את פאלון לאחר שמצא אותה בחדרו של מארק, פאלון מחליטה להתגרש.
אחרי שאלקסיס מנסה לכפות על מארק להיפרד מפאלון אך הוא מסרב, אלקסיס מתזמרת סצנה במהלכה פאלון מגלה אותה לתדהמתה במיטתו של מארק.
בסיום העונה, פאלון מבינה שהתנהגותו המוזרה של ג'ף נגרמה כתוצאה משאיפת כימיקלים רעילים שעורבבו בצבע בו משרדו נצבע, ומתחילה לחשוד במניעיו של אדם.
בעונה הרביעית, פאלון וג'ף נוסעים לבילינגס, מונטנה על מנת לחקור את עברו של אדם, ושומעים על מקרה שבו אדם ניסה להרעיל עובד באמצעות אדי צבע רעילים.
במהלך הנסיעה, פאלון וג'ף שוכבים פעם נוספת.
עם שובם לדנוור, פאלון חושפת את ממצאיה בפני בלייק, אך אדם מפליל בכך את אלקסיס.
במשך, פאלון מתחילה לנהל קשר רומנטי עם איל ההון האירופאי, פיטר דה וילביס, והשניים מתארסים.
בלייק, ג'ף, ואפילו אשתו החדשה של סטיבן, קלאודיה בלייזדייל, מזהירים אותה ממזגו החם של פיטר.
כאשר אחד מסוסי המרוץ של בלייק "נחטף" עבור כופר, פאלון מגלה שפיטר ארגן את החטיפה על מנת לסחוט כסף מבלייק.
נסערת ומבולבלת מבגידתו של פיטר, פאלון המדוכאת נפגעת בראשה במהלך תאונת דרכים והופכת למשותקת זמנית.
יכולתה של פאלון ללכת חוזרת בפתאומיות לאחר שליטל בלייק נופל לתוך בריכת השחייה.
אף על פי שיכולתה ללכת שבה, פאלון ממשיכה לסבול מכאבי ראש חזקים והתקפים מזדמנים.
למרות זאת, פאלון וג'ף מחליטים להינשא מחדש, אך בערב נישואיהם, פאלון סובלת מכאב ראש חמור במיוחד.
לאחר שהיא לא מופיעה בטקס, ג'ף הולך לחדרה ומוצא את שמלת חתונתה זרוקה בפינת החדר.
מבעד לחלון, ג'ף רואה את מכוניתה של פאלון נוסעת במהירות אל תוך הלילה.
במורד הדרך הגשומה, פאלון נבהלת בעודה עומדת להתנגש חזיתית במשאית מתקרבת לעברה.
בעונה החמישית, ג'ף מוצא את הריסותיה של מכוניתה של פאלון, אך לא מוצא שום סימן לנוכחותה.
בחקירתו, ג'ף מוצא נהג משאית שנתן לה טרמפ לפורטלנד וממשיך לחפש אותה שם, בחשד שהיא נסעה עם פיטר.
בהמשך ג 'ף מגלה שפיטר מת כאשר המטוס שלו התרסק, והחוקרים מספרים לו שנמצאו לצידו שרידי אישה שרופים קשות.
ג'ף הולך לזהות את הגופה ומזהה את טבעת האירוסין שנתן לפאלון.
שבור לב, ג'ף מתפרץ החוצה במהלך טקס האזכרה שלה.
חודשים מאוחר יותר, פאלון, שכעת סובלת מאמנזיה, מופיעה בתחנת המשטרה בלוס אנג'לס, ומזדהה כרנדל אדמס.
כשהיא מנסה נואשות ללמוד על זהותה, היא שואלת את השוטרים על דיווחי נעדרים ומבינה שאף אחד לא מחפש אותה.
בסיום העונה, רנדל מחליטה לעזוב את לוס אנג'לס, לאחר שהיא מרגישה משיכה אל ההרים - אזור דנוור.
בעונה השישית, פאלון מבחינה בשמו של מיילס קולבי בעיתון ומרגישה ניצוץ מוכר.
פאלון יוצרת קשר עם מיילס, פלייבוי חסר אחריות, ובן דודו של ג'ף.
מיילס, שאינו מודע לזהותה של פאלון, מתאהב בה במהירות.
בינתיים, בלייק, שסגר עסקה חדשה עם אביו של מיילס, ג'ייסון קולבי, מזמין את בני משפחת קולבי מקליפורניה לדנוור על מנת לחגוג את העסקה.
כשהיא ומיילס מגיעים לאחוזת קרינגטון, פאלון מרגישה רגש פתאומי כלפי האחוזה ומתעקשת לעזוב מיד.
השניים עוזבים את האחוזה, אך לא לפני שג'ף, שחשד מזה זמן רב שפאלון עודנה בחיים, רואה אותה בחצר.
בסיום העונה, ג'ף נודר למצוא את פאלון ולא לתת לה להיעלם לו שוב.
מיילס ופאלון, עתה נשואים טריים, שבים אל אחוזת קולבי.
באחוזה, פאלון פוגשת את ג'ף אך לא מזהה אותו.
לאחר שג'ף מספר לבני משפחתו על זהותה האמיתית של פאלון, המשפחה מחליטה לא לספר לפאלון את זהותה האמיתית, ולאפשר לזיכורנה לחזור בכוחות עצמו, אך לעומתם ג'ף מנסה להשיב לה את זיכרונה ומציג לה את בנה הצעיר, ל.
כשהיא רואה את עצמה באלבום תמונות, ול.
קורא לה "אמא", פאלון מבינה את זהותה האמיתית ומתעמתת עם מיילס, וג'ף ומבינה שהיא קרועה ברגשותיה בין מיילס לג'ף.
מיילס, שמוטרד גם מאהבתו של אביו לאמו של ג'ף, יוצא מכליו ואונס את פאלון.
בעקבות כך, פאלון בורחת לדנוור ומיילס הולך בעקבותיה ומבקש את סליחתה.
פאלון ומיילס חותמים על גט, ולאחר מכן, פאלון וג'ף נישאים מחדש.
בסיום העונה, פאלון מספרת לג'ף שהיא בהריון, אך נבהלת מהאפשרות שייתכן שהרתה לאחר שנאנסה על ידי מיילס.
ג'ף ופאלון מספרים למיילס על התינוק, ופאלון מודה בפני ג'ף שייתכן שמיילס הוא האב.
בהמשך, מיילס מתחתן עם כתבת בשם צ'אנינג קרטר, שמאוימת מרגשותיו של מיילס כלפי פאלון.
בהמשך, פאלון מזהירה את אחותה הצעירה, אמנדה, שמנהלת קשר רומנטי עם מאהבה לשעבר של פאלון, מייקל קולהיין, שלא ניתן לסמוך עליו.
לאחר מכן, למיילס וג'ף נאבקים על נושא אבהותו האמיתית של תינוקה של פאלון, ובמהלך המאבק מיילס כמעט נהרג על בנפילה מהגג, ופאלון מאיימת להפיל את התינוק על מנת לסיים את היריבות בין ג'ף ומיילס.
בהמשך, פאלון סובלת ממצב חירום רפואי וצ'אנינג מעכבת את הגשת העזרה בתקווה שפאלון תפיל את התינוק.
לאחר עימות נוסף, צ'אנינג דוחפת את פאלון, שנופלת במורד המדרגות ולאחר מכן מולידה את בתה בלידה מוקדמת; לאחר בדיקת האבהות, מתגלה כי התינוקת שייכת לג'ף, ופאלון משלימה עם צ'אנינג ומנסה לעזור לה ביחסיה עם מיילס; ופאלון וג'ף מרגישים מאושרים סוף כל סוף.
בסיום בסדרה, מכוניתה של פאלון משתתקת בפתאומיות בזמן שהיא נוהגת במורד כביש נטוש.
כשהיא עוזבת את המכונית שלה, פאלון נחטפת על ידי עב"מ.
בתחילת העונה השמינית, ג'ף מאתר את פאלון, כשהיא נמצאת הרחק ממכוניתה.
כשהם שוב בדנוור, היא לבסוף מספרת לו על חטיפתה בידי עב"מ, אך ג'ף אינו מאמין לה, ונישואיהם השניים מתחילים לעלות על שרטון.
יחסיהם של פאלון וג'ף שוב עומדים למבחן כשג'ף הופך למנהל מסע הקמפיין של בלייק לממשלת קולורדו.
במקביל, ג'ף מתחיל להתקרב ללזלי קרינגטון, דודניתה של פאלון, וכשפאלון מגלה שהם שכבו, היא דורשת ממנו גט.
בינתיים, בלייק ממנה את אדם, פאלון וסטיבן לנהל במשותף את "דנוור-קרינגטון" במהלך הקמפיין שלו, מה שמוביל למתיחות וחוסר הסכמה בין האחים.
במהלך הקמפיין, בלייק נחשד במעורבות בעסקת נשק לא-חוקית, אך פאלון וסטיבן משיגים הוכחה לכך שהוא חף מפשע.
במקביל, ג'ף מנהל בחשאי קשר רומנטי עם אשתו לשעבר של סטיבן, סאמי ג'ו קרינגטון, ומבקש ממנה להינשא לו, מה שמוביל את פאלון להתעמת איתו והשניים מנהלים סטוץ חד פעמי.
לאחר מכן, סאמי ג'ו מגיעה עם שמפניה ולקבל את הצעת הנישואין של ג'ף, כשהיא לא מודעת לכך שפאלון מתחבאת בחדר השינה שלו.
בעונה התשיעית, ג'ף מחליט להמשיך בתוכניותיו להינשא לסאמי ג'ו, אך נמצא בקונפליט נוכח רגשותיו כלפי פאלון.
בשלב מוקדם של העונה, גופה מתגלה באגם הנמצא בשטחה של נכס של משפחת קרינגטון, הגופה בת עשרות השנים מתגלה כגופתו של אחד ממאהביה של אלקסיס, רוג'ר גריימס.
בהמשך, סאמי ג'ו מגלה על הסטוץ של ג'ף ופאלון והיא מתעמתת עם פאלון והשתיים נלחמות בבוץ, ובסופו של דבר השתיים מבינות שאף אחת מהן לא רוצה להיות עם ג'ף.
פאלון מתחילה לנהל רומן עם ג'ון זורלי, בלש החוקר את המקרה של גריימס.
הרומן שלה מעמיד אותה בקונפליקט מול בלייק, אך גם זה מול זה כשהם מבינים שהם מתקשים לסמוך זה על זו.
במקביל, פאלון נזכרת כי כילדה, היא הרגה את גריימס כדי למנוע ממנו לתקוף את אלקסיס מחוסרת ההכרה וסבה, טום קרינגטון, הטמין את הגופה במכרה מתחת לאגם על מנת לחפות עליה.
בסיום הסדרה, פאלון מגלה שאחותה למחצה, קריסטינה, מצאה כניסה אלטרנטיבית למכרה.
השתיים נכנסות יחד ומוצאות את האוצר הנאצי שסבן הטמין שם, אך בנו של רוג'ר עוקב אחריהן ולוכד את השתיים במערה בתוך המכרה.
שלוש שנים לאחר אירועי הסדרה, פאלון הצליחה להיחלץ מהמכרה וכעת היא חיה בקליפורניה עם יחד עם מיילס.
עם זאת, פאלון מחליטה לחזור לדנוור ולעזור לאביה לגבור על הקונסורציום החתרני.
לאחר שניצחו את הקונסורציום, פאלון מבינה שהיא עדיין מאוהבת בג'ף והשניים מתאחדים.
המגזין "פיפל" שיבח את סאמס כתחליף מוצלח למרטין ב-1985, אך לעומת המגזין, בשנת 2004, דייוויד הופסטד כינה אותה "הליהוק מחדש.
גרוע" והאשים בעיקר בכך את המפיקים ולא את סאמס.
כתבה שפורסמה ב"הוליווד ריפורטר" בשנת 1985 מתחה ביקורת על הליהוק המחודש, ודובר התוכנית אמר ל"רדבוק", "אנשים הסתייגו מהעובדה שאמה לא נראית כמו פמלה סו, אבל היוצרים אמרו, 'תקשיבו, זה לא מה שרצינו לעשות, היינו זקוקים למישהי שתוכל ללכוד את רוח הדמות'".
הופסטד ציין ש"סאמס מעולם לא התמקמה בתפקיד, ויכלה רק לעשות את המיטב ביותר שביכולתה בסיטואציה הגרועה הזאת, בזמן שדמותה קיבלה קווי עלילה מגוחכים זה אחר זה."
בספטמבר 2016, "The CW" הכריזה על הפקת פיילוט לאתחול מחודש עבור "שושלת", השחקנית אליזבת גיליס לוהקה לדמותה של פאלון בפברואר 2017. כמו בסדרה המקורית, גם באתחול המחודש, פאלון פוגשת – ומיד מתעבת – את אשתו החדשה של אביה, קריסטל, העובדת שלו לשעבר.
האתחול המחודש גם חושף את שמה המלא של הדמות כפאלון מורל קרינגטון.
המפיק ג'וש שוורץ אמר על דמותה של פאלון:
הכתבת אלכסנדרה ג'ייקובס מ"ניו יורק טיימס" ציינה שבסדרה החדשה "פאלון שודרגה מנשמה אבודה, הנכנסת ויוצאת מהמיטות ומטפסת על עצים...
לאשת עסקים שאפתנית, שעדיין שוכבת עם הנהג אבל כעת נמצאת בלב העסקים." גיליס אמרה: "אני לא משחקת את אלקסיס, אבל פאלון ירשה הרבה מקולניות שלה...
היא הרבה פחות פסיבית ממה שפמלה סו מרטין הייתה – היה לה אופי נינוח.
לא הייתי אומרת שהפלאפון שלי רגוע, לטוב ולרע, אני חושבת שיש לה הרבה במה לנעוץ את השיניים".
גילס אמרה, "רציתי להביא את הדבר שלי לתוכה, אני חושבת שהיא מתלהבת מתמיד".
בעודה קוראת לפאלון "בעלת רצון-ברזל" ו"שאפתנית", גיליס הוסיפה מאוחר יותר, "היא כוח של הטבע...
פאלון תלך רחוק ככל שהיא צריכה ללכת על מנת לקבל בדיוק את מה שהיא רוצה.
היא הבת של אביה, אז היא מניפולטורית, אבל אני מאמינה שיש לה מצפון".
לקראת העונה השנייה, המפיקה בפועל, סאלי פטריק, אמרה: "פמלה סו מרטין הייתה פנטסטית בסדרה המקורית, ותמיד אהבתי את הדמות שלה, אבל באותו הזמן לא היה שם הרבה.
היא הייתה מופקרת, הילדה של אבא, ועושה צרות מוחלטת, אבל באמת נהנינו להוסיף שכבות לדמות בעונה הראשונה שלנו, ובעונה הזאת, במיוחד, היא נעשתה יותר מורכבת ופגומה, והדבק של המשפחה."
ג'יימס פוניבוזיק מ"ניו יורק טיימס" כתב ש"גיליס לוכדת את המסך כפאלון התאוותנית והשאפתנית".
דארן פרניך מ"אנטרטיינמנט ויקלי" ציין כי" אליזבת גיליס משדרת את שאפתנותה הטורפת של [ג'ואן] קולינס ואת השרבוט המלכותי של לייטון מיסטר".
פאלה דה קונגרה דה פארי הוא אולם קונצרטים, מרכז כנסים וקניון בפורט מאיו ברובע השבעה עשר של פריז, צרפת.
המקום נבנה בין היתר על ידי האדריכל הצרפתי גיום ז'ילה , ונחנך בשנת 1974.
בקרבת מקום נמצאים יער בולון והשכונה העשירה ניי-סיר-סן.
תחנות הרכבת התחתית וה-RER הקרובות ביותר הן פורט מאיו וניי–פורט מאיו, וניתן להגיע אליהן דרך המפלסים התחתונים של הבניין.
אמפיתאטר הוואנה (havane): 373 מושבים
הגרלת בתי הגמר של יורו 2016
פאלומה פיקאסו היא מעצבת ואשת עסקים צרפתייה-ספרדייה, הידועה בעיקר בעיצובי התכשיטים שלה לחברת התכשיטים טיפאני ושות' ובשמיה תחת המותג הנושא את שמה.
היא בתם של האמן פבלו פיקאסו והאמנית והסופרת פרנסואז ז'ילו.
פאלומה מיוצגת בהרבה מיצירותיו של אביה, כמו "פאלומה עם תפוז" ו"פלומה בכחול".
קריירת עיצוב התכשיטים של פלומה פיקאסו החלה בשנת 1968, כשהייתה מעצבת תלבושות בפריז.
כמה שרשראות ריינסטון שיצרה מאבני חן שנרכשו בשוקי הפשפשים משכו את תשומת לב המבקרים.
כשהיא מעודדת מההצלחה, למדה עיצוב תכשיטים.
שנה לאחר מכן, הציגה פיקאסו את עיצוביה הראשונים בפני חברה, מעצב האופנה איב סן-לורן, שהזמין אותה מיד לעצב אביזרים שילוו את אחת הקולקציות שלו.
בשנת 1971 עבדה בחברת התכשיטים היוונית זולוטאס.
בשנת 1980 החלה פיקאסו לעצב תכשיטים עבור טיפאני ושות' בניו יורק.
בשנת 1984 החלה להתנסות בייצור בשמים, כשיצרה את הבושם "פאלומה" עבור חברת הקוסמטיקה לוריאל.
קו קוסמטיקה ואמבטיה הכולל תחליב גוף, ג'ל רחצה וסבון יוצרו באותה שנה.
שני מוזיאונים אמריקאים רכשו את עבודותיה של פיקאסו לאוספי הקבע שלהם.
המוזיאון הלאומי להיסטוריה של הטבע ובסמית'סוניאן מוצגת שרשרת העשויה ספודומן מ-396.30 קראט שתוכננה על ידה.
המבקרים במוזיאון פילד להיסטוריה של הטבע בשיקגו יכולים לצפות בצמיד אבן הירח שלה בגודל 408.63 קראט עם מצופה יהלומי ברק.
בשנת 1988 זכתה פיקאסו בכבוד על ידי קבוצת האופנה כאחת מ"הנשים שהשפיעו בצורה יוצאת דופן על התעשיי האופנה".
איגוד מעצבי ההיספנים העניק לה את פרס MODA על מצוינות עיצובית.
בשנת 2010 חגגה פיקאסו 30 שנה לשותפות עם טיפאני ושות' על ידי הצגת קולקציה המבוססת על אהבתה למרוקו, בשם "מרקש".
בשנת 2011, היא הציגה לראשונה את "אוסף ונציה" שלה, בהשראת העיר ונציה.
לפיקאסו יש נטייה לאדום; השפתונים האדומים שלה כונו "כרטיסי הביקור שלה".
פרנסואה נרס אומר על פלומה כי "אדום הוא הסימן המסחרי שלה".
"זו החתימה שלה, המגדירה, אפשר לומר, את התקופה האדומה של המעצבת."
האהבה שלה לאדום החלה בגיל צעיר, כשהחלה לשים שפתון אדום בוהק בגיל 6. "הפרופיל שלה משמש תזכורת לנטיות הקוביסטיות של אביה".
כאשר מתחשק לה להישאר בסתר, היא פשוט נמנעת מלשים את השפתון האדום שלה: "שפתיים אדומות הפכו לחתימה שלי, אז כשאני לא רוצה שיזהו אותי, אני לא שמה אותו".
פיקאסו איבדה לזמן קצר את העניין בעיצוב לאחר מותו של אביה בשנת 1973. היא גילמה את הרוזנת ארז'בט באטורי בסרט האירוטי, "Immoral Tales" של הבמאי הפולני וולריאן בורובצ'יק, משנת 1973.
בשנת 1978 התחתנה פיקאסו עם המחזאי והבמאי רפאל לופז-קמביל (הידוע גם בשם רפאל לופז-סאנצ'ס).
מאוחר יותר התגרשו בני הזוג.
בשנת 1999 התחתנה פיקאסו עם ד"ר אריק טוונט, דוקטור לרפואה אוסטאופתית.
פיקאסו ובעלה מתגוררים בלוזאן ובמרקש.
פאלושוורשמרט (בהונגרית: Pálosvörösmart) הוא כפר במחוז הווש בצפון מזרח הונגריה ששוכן למרגלותיו הדרומיים של רכס הרי מאטרה.
האזור היה מיושב לסירוגין כבר מהמאה ה-14 והוזכר לראשונה בכתבים משנת 1304. בשנת 1950 התאחד הכפר עם אבשאר ובשנת 2007 התפצלו בחזרה לשני כפרים נפרדים.
מאז שנת 2007 כמו ביישובים רבים באירופה גם בפאלושוורשמרט מספר התושבים נמצא בירידה.
על פי מפקדי הקהילות היהודיות בהונגריה בכפר חי יהודי אחד בשנת 1920.
פאלה אלפיטור (באיטלקית: Pala Alpitour), המוכרת גם בשם פאלאולימפיקו (PalaOlimpico), היא זירה רב-תכליתית הממוקמת ברובע סנטה ריטה בטורינו שבאיטליה, וממוקמת בסמוך לסטאדיו אולימפיקו.
פאלה אלפיטור נחשבת לזירת הספורט המקורה הגדולה ביותר באיטליה.
הזירה נבנתה במקור בעלות של 87 מיליון יורו לאולימפיאדת החורף ב-2006, ויחד עם טורינו אספוזיציוני , אירחה את אירועי ההוקי קרח של האולימפיאדה.
ב-8 באוקטובר 2021 נודע כי היא צפויה לארח את אירוויזיון 2022.
פאלומה פיית' בלומפילד , המוכרת בשם הבמה פאלומה פיית' (Paloma Faith), היא זמרת-יוצרת ושחקנית אנגלייה.
פיית' נולדה ברובע האקני, לונדון ב-21 ביולי 1981, בת לאם אנגלייה ואב ספרדי.
הוריה נפרדו כשהייתה בת שנתיים והתגרשו כעבור שנתיים.
היא גדלה עם אמה בלונדון, אף על פי שהיא קיימה מערכת יחסים קרובה עם סבתה מצד אביה.
כילדה, היא למדה שיעורי בלט.
לאחר שלמדה למשך כשנתיים ב , היא המשיכה ללמוד לתואר במחול עכשווי בבית הספר הצפוני למחול עכשווי בלידס.
לאחר מכן, היא הלכה ללמוד תואר שני בבימוי תיאטרון ב-Central Saint Martins .
הגיחה הראשונה של פיית' למוזיקה החלה כאשר חיקתה זמרי נשמה וג'אז מפורסמים, בין היתר אטה ג'יימס ובילי הולידיי.
בתקופת לימודיה בקולג', פיית' עבדה בפאב שבו המנהל ביקש ממנה לשיר עם הלהקה שלו.
במהלך הופעה עם הלהקה בהופעת קברט, היא הוזמנה לראיון בחברת התקליטים אפיק רקורדס, ומאוחר בה הוחתמה בחברת התקליטים.
מאוחר יותר, היא דחתה הזדמנות להצטרף ללהקת הרקע של איימי ויינהאוס, כדי לכתוב ולבצע שירים משלה.
עבודתה המוכרת הראשונה הייתה השיר "It's Christmas (and I Hate You)", אותו הקליטה כדואט עם ג'וש ולר ב-2008.
ב-15 ביוני 2009, פיית' הוציאה את סינגל הבכורה שלה, "Stone Cold Sober".
השיר הגיע, בשיאו, למקום ה-17 במצעד הסינגלים הבריטי.
הסינגל השני שלה, "New York", יצא ב-13 בספטמבר 2009. השיר הגיע, בשיאו, למקום ה-15 בבריטניה.
מאוחר יותר, ב-1 באוגוסט 2010, היא הוציאה גרסה מעודכנת לשיר בהשתתפות הראפר גוסטפייס קילה.
הגרסה המחודשת הגיעה, בשיאה, למקום ה-44 בבריטניה.
האלבום הגיע, בשיאו, למקום ה-9 במצעד האלבומים הבריטי.
האלבום נהיה "אלבום השבוע" של BBC Radio 2 ב-19 בספטמבר 2009. היא הוציאה את הסינגל השלישי שלה, "Do You Want the Truth or Something Beautiful?", יצא ב-21 בדצמבר 2009. השיר הגיע, בשיאו, למקום ה-64 בבריטניה.
באותה שנה, פיית' הופיעה באלבום Scars של הצמד הבריטי, Basement Jaxx , ובאלבום Born Like This של אם אף דום.
ב-15 במרץ 2010, פיית' הוציאה את הסינגל הרביעי שלה, "Upside Down".
השיר הגיע, בשיאו, למקום ה-55 בבריטניה.
כדי לקדם את האלבום, היא יצאה לסיבוב ההופעות הראשון שלה, Do You Want the Truth or Something Beautiful Tour, ברחבי אירופה ואוסטרליה.
הטיימס תיאר את סיבוב ההופעות כ-"מלא באומנות תיאטרלית, אך מבוסס על הבסיס המוצק של קול השירה הסנסציוני של [פיית'] ואישיות שנוצצת כמו יהלום גולמי".
פיית' הופיעה במספר רב של פסטיבלים במהלך אותו הקיץ, כולל T4 on the Beach , פסטיבל הג'אז צ'לטנהאם ופסטיבל אפל מיוזיק .
ב-28 במאי 2010, פיית' התארחה בשיר "Keep Moving" של אדם דיקון ובאשי .
ב-29 באוקטובר 2010, פיית' הוציאה את השיר "Smoke & Mirrors" כסינגל האחרון מתוך אלבום הבכורה שלה.
בינואר 2011, פיית' הייתה מועמדת בקטגוריית זמרת בריטית בפרסי המוזיקה הבריטית לשנת 2011, אך הפסידה ללורה מרלינג .
בטקס עצמו, היא ביצעה, ביחד עם סי-לו גרין, את "".
ב-19 במאי 2011, היא התארחה, יחד עם אלטון ג'ון, בסינגל הצדקה "Hard Times" של פלאן בי .
ב-28 במאי 2012, פיית' הוציאה את אלבום האולפן השני שלה, Fall to Grace.
האלבום הגיע, בשיאו, למקום השני במצעד האלבומים הבריטי.
הסינגל הראשון של האלבום, "Picking Up the Pieces", יצא ב-20 במאי 2012, והגיע, בשיאו, למקום השביעי במצעד הסינגלים הבריטי.
במאי 2012, פיית' הייתה שופטת אורחת בעונה הראשונה של The Voice UK.
ב-10 באוגוסט 2012, פיית' הוציאה את השיר "", בתור הסינגל השני מתוך Fall to Grace.
ב-28 בספטמבר 2012, היא הוציאה גרסת כיסוי של "Never Tear Us Apart" של הלהקה האוסטרלית, INXS, לפרסומת של חנות הכלבו ג'ון לואיס .
מאוחר יותר, הוא נכלל באלבום כסינגל.
ב-16 בדצמבר 2012, היא הוציאה את השיר "Just Be" כסינגל הרביעי של האלבום.
ב-17 בדצמבר 2012, פיית' הוציאה כחלק מקבוצת הצדקה The Justice Collective , גרסת כיסוי לשיר "He Ain't Heavy, He's My Brother" של בובי סקוט ורוב ראסל .
בתחילת 2013, פיית' יצאה לסיבוב הופעות ברחבי ארצות הברית, בריטניה ואירלנד.
ב-2013, היא קיבלה 2 מועמדויות בפרסי המוזיקה הבריטית לשנת 2013: בקטגוריית זמרת בריטי ואלבום בריטי, אך הפסידה לאמילי סאנדיי ב-2 הקטגוריות.
האלבום קיבל בתואר אלבום פלטינה כפולה על ידי איגוד תעשיית ההקלטות הבריטי על מכירות של יותר מ-700,000 עותקים.
בינואר 2013, במהלך שהותה בארצות הברית, פיית' חשפה שהיא החלה לכתוב את אלבום האולפן השלישי שלה.
מאוחר יותר באותה שנה, היא הופיעה ב-Evolution Festival בניוקאסל על הטיין.
ב-10 במרץ 2014, יצא אלבומה השלישי של פיית', A Perfect Contradiction.
האלבום הגיע, בשיאו, למקום השני במצעד האלבומים הבריטי, וקיבל תואר אלבום פלטינה כפולה.
הסינגל המוביל של האלבום, "Can't Rely on You", יצא ב-23 בפברואר 2014. השיר הגיע, בשיאו, למקום העשירי בבריטניה.
הסינגל השני של האלבום, "Only Love Can Hurt Like This", יצא ב-11 במאי 2014. השיר הגיע, בשיאו, למקום השישי בבריטניה, למקום הראשון באוסטרליה ולמקום השלישי בניו זילנד.
הסינגל השלישי של האלבום, "Trouble with My Baby" יצא ב-11 באוגוסט 2014.
ב-14 בספטמבר 2014, היא הופיעה בשיר "Changing" של הצמד המוזיקלי הבריטי, סיגמא.
השיר הגיע, בשיאו, למקום הראשון במצעד הסינגלים הבריטי ובמצעד הדאנס הבריטי.
ב-10 בנובמבר 2014, הוציאה "מהדורת אאוטסיידר" של אלבומה השלישי, ובו ארבעה שירים חדשים.
באותו חודש, פיית' הוציאה כחלק מקבוצת הצדקה , גרסה מחודשת ל-"".
בפרסי המוזיקה הבריטית לשנת 2015, היא הועמדה וזכתה בקטגוריית זמרת בריטית.
ביוני 2015, פיית' אישרה שהיא התחילה בתהליך יצירת אלבום האולפן הרביעי שלה.
באוגוסט 2015, הוכרז כי פיית' תהיה שופטת בעונה החמישית של The Voice UK.
באוקטובר 2015, היא השיקה חברת ניהול והוצאה לאור משלה.
ב-31 באוגוסט 2017, היא חזרה עם השיר "Crybaby" כסינגל המוביל של אלבומה הרביעי, The Architect.
האלבום יצא מאוחר יותר ב-17 בנובמבר 2017. האלבום הגיע, בשיאו, למקום הראשון במצעד האלבומים הבריטי.
ב-23 בפברואר 2018, פיית' הוציאה, בשיתוף פעולה עם סיגלה, את השיר "Lullaby".
השיר הגיע, בשיאו, למקום השישי בבריטניה.
ב-19 במרץ 2018, פיית' הוציאה גרסת כיסוי לשיר "Make Your Own Kind of Music" של קאס אליוט.
השיר הופיע בפרסומת טלוויזיה של סקודה, והגיע, בשיאו, למקום ה-28 במצעד הסינגלים הבריטי.
בנובמבר 2018, פיית' הוציאה מהדורה מחודשת, "מהדורת Zeitgeist", של The Architect, הכוללת שישה שירים חדשים.
ב-5 באפריל 2019, היא הוציאה גרסת כיסוי לשיר "I've Gotta Be Me" של סמי דייוויס ג'וניור.
ב-3 באוקטובר 2019, הופיעה, יחד עם דיג'יי ספוני , בגרסת הכיסוי של השיר "Movin' Too Fast" של Artful Dodger .
ב-28 בפברואר 2020, היא הוציאה, בשיתוף פעולה עם ג'ונאס בלו, את השיר "Mistakes".
בהמשך השנה, היא הופיעה בעונה הרביעית של The Voice Kids הבריטי.
ב-5 בספטמבר 2020, היא הוציאה את השיר "Better Than This".
השיר הגיע, בשיאו, למקום ה-26 בסקוטלנד.
ב-13 בנובמבר 2020, היא הוציאה את אלבום האולפן החמישי שלה, Infinite Things.
האלבום הגיע, בשיאו, למקום הרביעי במצעד האלבומים הבריטי.
ב-2007, פיית' הופיעה בפרק של דרמת המשטרה הבריטית, HolbyBlue , בתפקיד גנבת.
באותה שנה, היא הופיעה בסרט הקומדיה הבריטית, St Trinian's , בתפקיד אנדריאה.
ב-2009, היא הופיעה בסרט מופע הפלאים של דוקטור פרנסוס, בתפריד סאלי, חברתו של השטן (בגילומו של טום וייטס).
היא גם הופיעה בסרט האימה הבריטי, Dread , בתפקיד קלרה ת'ורנהיל.
ב-2010, היא הופיעה בסדרת הטלוויזיה הבריטית, Coming Up , בתפקיד רייני.
ב-2012, היא הופיעה בסרט הקצר, A Nice Touch, בתפקיד אלמה.
ב-2013, היא הופיעה בתוכנית הטלוויזיה הבריטית, Blandings , בתפקיד ג'ורג'יה ספרקס.
ב-2015 היא הופיעה בתור עצמה בסרט "נעורים" של פאולו סורנטינו.
מאוחר יותר באותה שנה, פיית' הופיעה גם בתור טינקר בל בסרט הטלוויזיה Peter & Wendy, המבוסס על הרומן פיטר פן של ג'יימס מתיו ברי.
ב-2016, פיית' הייתה שופטת בעונה החמישית של The Voice UK.
היא לא המשיכה לעונה השישית בגלל הריונה.
החל מ-2019, פיית' מופיעה בתוכנית הטלוויזיה פניוורת', בתפקיד בט סייקס.
ב-2019–2020, היא הופיעה בתוכנית הטלוויזיה, רחוב 101 דלמטים, בתור פורציה הפודל.
פיית' ידועה בקול המצו סופרן ובסגנון הרטרו-אקסצנטרי.
המוזיקה שלה משלבת לעיתים קרובות מוזיקת נשמה ואלמנטים של ג'אז וגוספל.
כתוצאה מכך, היא הושוותה לאיימי ויינהאוס, אדל ודאפי.
במהלך פרק של The Voice UK, פיית' טענה כשהייתה בת 27, היא קראה מאמר שקרא לשירתה של קיי.טי.
טאנסטול מיושן, ואמרה שהיא חתמה בחברת תקליטים לראשונה כשהייתה בת 23. היא המשיכה לשקר על גילה, עד שאחד ממעריציה סיפק תעודת לידה של פיית'.
מאוחר יותר, פיית' טענה שעשתה זאת כי חששה שהיא זקנה יותר מדי לתעשיית המוזיקה.
פיית' התחתנה עם השף הניו זילנדי, ריאן היינס, ב-2005. היא נפרדה ממנו לאחר שמונה חודשים, והתגרשה ממנו ב-2009.
באוגוסט 2016, נחשף כי היא מצפה לילדה הראשון עם בן זוגה, ליימן להסין.
בנה נולד בדצמבר 2016. היא התחתנה עם בן זוגה ב-2017. בתה נולדה בפברואר 2021.
שנהשםתפקיד הערות 2007St Trinian's אנדריאה 2009מופע הפלאים של דוקטור פרנסוס סאליDread קלרה תורנהיל 2012A Nice Touchאלמה סרט קצר 2015Youthעצמה
פאלודיטיטאן (שם מדעי: Paludititan; מילולילת: "טיטאן הביצה") הוא סוג של דינוזאור טיטאנוזאור מהקבוצה ליתוסטרוטיה שהתקיים באירופה במשך הקרטיקון העליון של המאסטריכט שלפני 70 מיליון שנה מזמננו.
הסוג התקיים רק על האי האצג הקדום (כיום בטרנסילבניה, רומניה).
סוג זה התגלה ברומניה במשלחת בלגית-רומנית ב-2002 ותואר למדע ב-2010 בידי החוקר זולטאן קסיקי (Zoltán Csiki) והוא הכיל מין יחיד - Paludititan nalatzensis.
הפאלודיטיטאן היה זאורופוד שעבר גמדיות איים בדומה לקרובו המגיארוזאורוס, שהתקיים באותו האי.
הוא הגיע לפי החוקר גרגורי ס.
פאול לגובה של 2 מטרים ולמשקל של 1 טון.
היו לו חוליות צוואר וחוליות זנב שהתקצרו והתקמרו מעט כלפי מעלה.
לפי מספר חוקרים הוא חלק קווי דמיון עם האפקתוזאורוס, מאותה קבוצה שהיה גדול יותר והגיע לאורך 15 מטרים ולמשקל 5 טונות.
מספר חוקרים אף סוברים שמין זה נכלל בסוג אפקתוזאורוס ולפי חוקרים אחרים המין נכלל יחד עם המגיארוזאורוס.
פאלון (Falun) היא עיר במחוז דלרנה (Dalarnas län) בשוודיה, אוכלוסייתה מנתה 37,291 תושבים בשנת 2010, והיא מהווה את האזור המוניציפלי השני בגודלו במחוז דלרנה.
האזור המטרופוליטני של העיר פאלון יחד עם העיר בורלאנג (Borlänge) הצמודה אליו מונים יחדיו כמאה אלף תושבים.
העיר פאלון התפתחה סביב מכרה הנחושת שבה, ישנם עדויות כי כבר במאה ה-11 הייתה פעילות במכרה, ואף מוקדם מזה כאשר כבר במאה ה-7 כרו נחושת באזור.
עם זאת לא נמצאו עדויות להתיישבות באזור מתקופה זו.
במשך מאות שנים מכרה הנחושת היווה ענף תעשייה מרכזי בשוודיה.
במאה ה-16 וה-17 כריית הנחושת באזור סייעה לשוודיה להתפתח למעצמה אירופית גדולה, ובקשר לכך החלה לבוא לידי ביטוי שאלת עיר במקום.
ב-7 בינואר 1608, קרל התשיעי, מלך שוודיה, העניק הרשאות לבניה לעיר פאלון, אולם מעולם לא הוקמה עיר על פי זכויות אלה, אף על פי שבאותה שנה נבנה בית עירייה.
הרשאות חדשות ניתנו בשנת 1624 ושוב ב-30 באוקטובר 1641, ורק אז הוקמה עיירה בפועל.
כיום מכרה הנחושת אינו פעיל, ולמעשה המכרה נסגר כבר בשנת 1992. על אף שמכרה הנחושת כבר אינו פעיל, גם כיום העיר פאלון בעלת חשיבות בזכות ענף השירותים והתעשייה בה.
בעיר זורם נהר פאלון (Faluån) שלמעשה חוצה את העיר ומחלקת אותה לשניים.
מכרה הנחושת ממוקם בצדו האחד של הנהר (מדרום-מערב לנהר) והתושבים נהגו לקרוא לאזור זה "הצד הנורא" בגלל העשן הרעיל וזיהום הקרקע מכריית הנחושת שהובילו לדילול הצמחייה.
ובצידו האחר של הנהר (מצפון-מזרח לנהר) אליו הזיהום והעשן הרעיל מהכרייה לא הגיעו נמצאים מספר אזורי מגורים, בתים, ווילות יפות וגדולות, ולאזור זה נהגו לקרוא התושבים "הצד היפה".
מרכז העיר של פאלון הממוקם בצידו המזרחי של הנהר ובו מספר רחובות להולכי רגל בהם חנויות קטנות.
בשנת 1998 זכתה העיר בתואר "מרכז העיר של השנה" בשוודיה.
בשנת 2001, העיר, מכרה הנחושת, ואזורי הכרייה בפאלון, התווספו לרשימת אתרי המורשת העולמית של האו"ם.
הכרה זו הפכה את העיר לראויה לשימור, ולאזור בעל עניין עולמי.
בעיר פאלון ממוקם קמפוס של אוניברסיטת דלרנה (Högskolan Dalarna), הקמפוס ממוקם קרוב לאצטדיון הסקי הלאומי בו נערכים תחרויות ואליפויות סקי בינלאומיות, והעיר מארחת מדי שנה את "משחקי הסקי השוודים" בארנת הסקי Lugnet.
בשוודיה מספר מוצרים ומותגים נושאים את השם פאלון, וביניהם חטיף בשם Falu rågrut, נקניק הנקרא Falukorv, חומץ מאכל בשם Falu ättika, מוצר 'צבע פאלון' בשם Falu rödfärg בגוון אדום המכיל פיגמנטים מאזור מכרה הנחושת.
אוסקר אלין (1846–1900) היסטוריון ופוליטיקאי.
Sture Bergwall, (נולד ב-1950), הורשע כוזב ברצח סדרתי
Joakim Brodén, (נולד ב-1980) מייסד והסולן הראשי של להקת הפאוור מטאל Sabaton
Civil War, (נוסדה ב-2012) להקת פאוור מטאל
אלמה דניאלסון, (1865-1936), עיתונאית ופוליטיקאית
Björn Dixgård, (יליד 1981) מוזיקאי ( מנדו דיאו )
Fet-Mats, (מת ב-1677) מומיה טבעית שנמצאה בשוודיה ב-1719.
פטריק ג'והנסון, (יליד 1976) מתופף
לינה לינדרסון, (ילידת 1995) שחקנית
ברטיל לינטנר, (נולד ב-1953) עיתונאי
כריסטיאן מטסון (נולד ב-1983) מוזיקאי, שם הבמה האיש הגבוה ביותר עלי אדמות
וינסנט סקוגלונד, (נולד ב-1974), צלם
Georg Stiernhielm, (1598–1672) עובד מדינה, מתמטיקאי, בלשן ומשורר.
Pär Sundström, (נולד ב-1981) מייסד ובסיסט של להקת הפאוור מטאל Sabaton
טווילייט פורס, (נוסדה ב-2011) להקת פאוור מטאל
אדם בוקוויסט (נולד ב-2000), שחקן הוקי קרח
ג'ספר בוקריסט (נולד ב-1998), שחקן הוקי קרח
ז'קירה מושוביץ' (נולד ב-1996), כדורגלן
מתיאס אקסטרום (נולד ב-1978), נהג מרוצים
סמואל ארסון (יליד 1999), שוער הוקי קרח
מריה היורת' (ילידת 1973), שחקנית גולף
תומאס ג'ונסון (נולד ב-1960, שחקן הוקי קרח לשעבר, כיום מאמן
אנדרס קאלור (נולד ב-1952), שחקן הוקי קרח לשעבר
ג'ני קאלור (נולדה ב-1981), ספורטאית, פיינליסטית אליפות העולם 2005 בריצת 100 מ' משוכות
סוזנה קאלור (נולדה ב-1981), ספורטאית, מחזיקת שיא עולמי בריצת 60 מטר משוכות
מרקוס ליונגקוויסט (נולד ב-1974), רוכב אופני כביש לשעבר
ג'ני ריסבדס (נולדה ב-1994), אלופת אולימפית בריו 2016, אלופת העולם באופני הרים U23 לשנת 2016
וולטר שטיינר (נולד ב-1951), קופץ סקי לשעבר
Ulf Stenlund (נולד ב-1967), טניסאי לשעבר
הסיפור הקצר "Die Bergwerke zu Falun" ("מכרות הפאלון") פורסם על ידי ETA הופמן בשנת 1819, בהתבסס על מה שקרה לפט-מאס ישראלסון .
החל משנת 2008 פאלון היה הבית של פסטיבל רוק ומטאל בשם Sabaton Open Air: Rockstad Falun .
פאלט (בשוודית: Palt) הם כיסוני תפוחי אדמה שוודיים מסורתיים במילוי בשר, שיש להם גרסאות שונות.
פאלט נפוץ יותר בחלק הצפוני של שוודיה.
המאכל מוגש באופן מסורתי עם חמאה וריבת חמוציות אדומות, וכוס חלב קר בצד.
כל סוגי הפאלט עשויים מתפוחי אדמה גולמיים, בעוד שהכופתאות העשויות מתפוחי אדמה מבושלים מראש מכונים קרופקאקה.
זה נותן לסוג הפאלט בשם פיטפאלט צבע כהה יותר בהשוואה.
בלודפאלט (Blodpalt) הוא מאכל שוודי מיושן שעדיין נפוץ למדי בצפון שוודיה ובפינלנד.
ההיסטוריה של המנה חוזרת לתקופה שבה משקי הבית השתמשו בזהירות בכל חלקי החיות כדי להשיג מספיק מזון.
בלודפאלט עשוי מדם (בקר או חזיר בדרום, איילים בצפון) מעורבב עם קמח כאשר הנפוצים ביותר הם שיפון, חיטה ו/או שעורה.
לאחר שמאפשרים התפחה במשך הלילה, מוסיפים מחית תפוחי אדמה.
לאחר מכן יוצרים את ה"בצק" בגושים ומרתיחים אותם עד שהם צפים למעלה.
אז מגישים עם בשר חזיר מטוגן.
המאכל הפך את המנה לארוחה מזינה הנאכלת לעיתים קרובות בחלק החשוך של השנה.
פיטפאלט (Pitepalt) הוא פאלט תפוחי אדמה והמומחיות של העיר Piteå, אם כי גרסאות נאכלות בכל המדינה.
ראספבול - מאכל נורווגי דומה.
פאלאצו רוצ'לאי (באיטלקית: Palazzo Rucellai, קרי "ארמון רוצ'לאי") הוא בית מידות עירוני מפואר מהמאה ה-15, ששימש את משפחת רוצ'לאי.
הארמון נחשב לאחת הדוגמאות הבולטות לארכיטקטורה של פירנצה במאה ה-15 ומדגים את השפעת תחיית העת העתיקה על מקוריות הרנסאנס.
בתכנונו ניתן לראות את הפתרון שהציע לאון בטיסטה אלברטי לשילוב בין המבנה הפונקציונלי המסורתי לבין הפורמט הקלאסי שהנחיל ברונלסקי.
הארמון נחשב לסנונית ראשונה בתחום בניית המגורים בסגנון הרנסאנס, וסגנונו הפך לנקודת מוצא לתכנון מבנים אזרחיים רבים מאותה תקופה.
תכנונו שימש כהשראה לתלמידו של אלברטי, ברנרדו רוסלינו, בבניית פאלאצו פיקולומיני שבעיר פיינצה.
הארמון שוכן בכתובת Via della Vigna Nuova 18, ורוב החוקרים סבורים כי הוא תוכנן עבור ג'ובאני די פאולו רוצ'לאי על ידי לאון בטיסטה אלברטי בין השנים 1446–1451. בנייתו בוצעה, לפחות בחלקה, על ידי ברנרדו רוסלינו.
חזית הארמון, שתוכננה על ידי אלברטי, הייתה הראשונה בסדרת פרויקטים שביצע האדריכל והתאורטיקן עבור משפחת רוצ'לאי.
חזית זו נחשבת לאחת הראשונות שבהן יושמו הרעיונות החדשים של אדריכלות הרנסאנס, המתבססת על השימוש בפילסטרים ובאנטבלטורות ביחסים פרופורציונליים.
נאמר על אלברטי כי עיצובו של הארמון שימש כהמחשה לרעיונות שהציג בספרו "על אדריכלות" משנת 1452. בספרו, טען אלברטי כי על האדריכלות להדגיש את חשיבות הפרופורציות יותר מהפגנת יופי והדר בלבד.
במובן זה, נחשב ארמון רוצ'לאי לניסיון קוהרנטי ראשון לסינתזה בין עקרונות מעשיים ותאורטיים, כפי שניכר בשימוש בשלושת הסדרים הקלאסיים על חזית המבנה.
רוסלינו, מצידו, לא הסתפק במידות המקוריות שהציע אלברטי, אלא הגדיל את ממדי המבנה במהלך הביצוע.
הארמון נבנה לפי המסורת של ארמונות אזרחייםː קומת הקרקע למסחר ועסקים.
הקומה הראשונה (ה"פיאנו נובילה") הייתה קומת הקבלה הרשמית.
הקומה השנייה שמשה למגורי המשפחה.
קומה "נסתרת", מתחת לגג הייתה למשרתים.
החזית, מאבני גזית אחידה ושטוחה, מאורגנת כרשת, המורכבת מאלמנטים אופקיים (מסגרות וספסל הרחוב) ואלמנטים אנכיים (הפילסטרים החלקים), שבתוכם משובצים הפתחים.
היא משמשת כרקע לפילסטרים והאנטבלטורים חלקי הפנים, המחלקים את החזית לשלוש יחידות בנות שלוש קומות.
לשלוש הקומות של חזית הארמון יש סדרים קלאסיים שונים, כמו בקולוסיאום.
הדאגה העילאית של אלברטי באיזון ובפרופורציה ניכרת בטיפול הסימטרי שלו בחזית הארמון.
השימוש בשלושת הסדרים הקלאסיים כדי לציין התקדמות כלפי מעלה נוצר בהשראת הקולוסיאום ברומא.
אבל עם הסדר הטוסקני בבסיס, מקור מתקופת הרנסאנס במקום הסדר האיוני בקומה השנייה, וסדר קורינתי פשוט מאוד בקומה העליונה.
בשתי הקומות העליונות חלונות וקשתיות, ממוקמים בתוך קשתות עם ווסוארים בולטים מאוד הנובעים מפילסטר לפילאסטר.
בקומת הקרקע, פילסטרים בסגנון טוסקני מחלקים את פני השטח לחללים שבהם נפתחים שני הפורטלים (במקור היה רק אחד, אך הוא הוכפל באופן סימטרי כאשר הארמון והחזית הוכפלו).
בקומה הראשית ישנם אלמנטים קלאסיים רבים (הפורטלים, הסדרים הארכיטקטוניים של הבירות) המשולבים במיומנות עם אלמנטים מהמסורת המקומית של ימי הביניים, כמו אבני הגזית והחלונות המעוטרים, ועם אלמנטים ייחודיים של הלקוחות, כגון סמל משפחת רוצ'לאי, שהוכנסו לאפריזים והבלזונים מעל השערים.
בקומת הקרקע שנועדה לעסקים מוצבים ספסלים לאורך חזית הרחוב.
בחזית כותרות המעוטרות בפרשנות מחדש של הסדר הדורי ושני פורטלים מלבניים קלאסיים (בתקופה הגותית כל הפורטלים היו מקושתים או עם קשת וארכיטרב).
לפניו מתנהל "ספסל רחוב", אלמנט שלא רק שימש שימוש מעשי לעוברים ושבים, אלא גם יצר מעין תוכנית בסיס לבניין, כאילו היה סטילובטה.
משענת הגב של הספסל משחזרת את המוטיב של ה"אופוס רטיקולאטום" הרומי.
בחלק העליון של הארמון עטור כרכוב מעט בולט, נתמך בסוגרים, שמעבר לו מסתתרת אכסדרה מעוטרת בציורי מונוכרום מהמאה ה-15, המיוחסת על ידי אחדים למעגל של פאולו אוצ'לו: אלמנט האכסדרה הוא אלמנט נוסף.
הוכחה לשבירה של מסורת ימי הביניים ולפתיחה לקראת הרנסאנס.
האפריז בקומת הקרקע מכיל את הסמלים של משפחת רוצ'לאי: שלוש נוצות בטבעת, המפרשים מנופחים ברוח וסמל המשפחה המופיע גם על הסמלים מעל הפורטלים.
בצד ימין ניתן לראות בבירור כיצד החזית אינה שלמה, למעשה היא לא מסתיימת בבירור, אלא משוננת כי תוכנן להמשיך עם פורטל שלישי.
בתוך הארמון חצר הרנסאנס, מעוטרת קשתות משני צדדים שמוקמו בחומה.
קשתות עגולות גדולות נתמכות על ידי עמודים עם כותרות קורינתיות משוכללות מאוד, המזכירות את אלו של העמודים שמעל הפורטל של בית הטבילה של סן ג'ובאני.
הארמון מכיל חצר מחוץ למרכז (ששלושה צדדים שלו היו מוקפים במקור בארקדות), שנבנה לפי עיצוב שנראה כאילו הושאל מהאכסדרה של ברונלסקי ב־Spedale degli Innocenti שלו.
בפיאצה דיי רוצ'לאי (Piazza dei Rucellai) המשולשת שמול הארמון וממוקמת בזווית ישרה אליו נמצאת ה־Loggia de' Rucellai, ששימשה לחגיגות משפחתיות, חתונות וכמקום מפגש ציבורי.
שני הבניינים (הארמון והאכסדרה) יחד עם המרחב הפתוח ביניהם (הפיאצה), מהווים את אחד הקומפלקסים האורבניים המעודנים ביותר של הרנסאנס האיטלקי.
חלק מהחדרים עוטרו בציורי קיר של ג'אן דומניקו פרטי, לורנצו דל מורו ופייטרו אנדרליני.
כל הערכה של המשמעות הסגנונית של ארמון רוצ'לאי חייבת לקחת בחשבון בתי מגורים דומים בפירנצה של התקופה, כגון פאלאצו מדיצ'י ריקארדי (אז פאלאצו דה מדיצ'י), ארמון סטרוצינו, ארמון סטרוצי ופאלאצו ספינלי.
הערכה מדויקת של חשיבותו הארכיטקטונית של ארמון רוצ'לאי נמצאת בחסר, עקב אי הוודאות לגבי מתי ועל ידי מי הוא נבנה.
באופן מסורתי, ונתמך על ידי כמה מקורות מהמאה ה-16, הוא תוארך לתקופה 51–1446, מה שהופך את החזיתות של ארמונות מדיצ'י ורוצ'לאי לבני אותה עת.
בשנת 1974, צ'ארלס מאק הציע היסטוריית בנייה דו-שלבית לארמון בהתבסס על פרשנותו לתיאורי נכסים הכלולים בהצהרות המס של ג'ובאני רוצ'לאי, בני משפחתו ושכניו.
ברישומי מס אלה, מיקום הנכס מוגדר על ידי שמות של מאפיינים סמוכים בין אם הם רחובות או שכנים.
מאק, לפיכך, הצליח לשחזר את היסטוריית הבעלות על האתר שעליו בנוי הארמון לשנת המס הרלוונטית.
מה שגילה מאק מבסס את עדותו של ג'ובאני רוצ'לאי עצמו ש"מתוך שמונה בתים, יצרתי אחד".
למעשה, שמונה בתי מגורים היו פעם באתר של ארמון רוצ'לאי הנוכחי.
רישומים לשנת המס 1446 מראים שג'ובאני רוצ'לאי ומשפחתו הקרובה גרו בבית בפינת ה-Via della Vigna Nuova ו-Via dei Palchetti הצר.
ככל הנראה בכוונתו להגדיל את המגורים שלו בהתאם למעמדו הכלכלי והאזרחי הגדל, הוא רכש שורה של בתים לאורך ויה דיי פלצ'טי.
זמן קצר לאחר מכן, הבית הסמוך לביתו לאורך ויה דלה וינה נובה, בבעלות אמו, עבר לידיו של רוצ'לאי.
לבסוף (בערך 1460) נוסף למתחם המגורים ההולך וגדל הבית הצמוד לבית אמו.
הגישה הפנימית הנוכחית של הארמון מעידה על התהליך ההדרגתי שבו התפתח הבניין.
עד שנת 1455 אחד מבתי ויה דיי פלצ'טי נהרס והוחלף בחצר מוקפת משלושת צדדיה בארקדות שהקשתות העגולות שלהן נתמכו על ידי עמודים קורינתיים.
מסדרון עם קמרונות צולבים קישר כעת את החצר עם ויה דלה וינה נובה.
מבחוץ, ניתן לראות את הדרך הלא סדורה שבה נוצר הארמון לאורך ה-Via dei Palchetti.
אולם בעמידה בפיאצה די רוצ'לאי, הרושם שמותירה החזית המהוללת הוא של הרמוניה ואחדות.
לצורך גיבוש חזותי של שלושת הבתים הנפרדים לאורך ויה דלה וינה נובה, רוצ'לאי ביקש חזית אשר תעיד על טעמו המתקדם ועל מעמדו הבולט בקהילה.
מתי בדיוק התרחשו התכנון והביצוע של אותה חזית היסטורית עדיין לא ברור.
אותו דין לגבי סמל הטבעות המשתלבות של מדיצ'י שתופסות את החלונות.
זה ידחה את בניית חזית הארמון למועד לאחר 1461 ומטיל ספק בחשיבותה על פני העיצוב הכמעט זהה ששימש לפאלאצו פיקולומיני (תוכנן על ידי ברנרדו רוסלינו 62–1459) בעיר האפיפיור פיינצה.
ארמון רוצ'לאי, השפיע על מבנים מאוחרים יותר כמו Palazzo della Cancellia (לימים הכנסייה האפיפיורית, ברומא).
בחלק האחורי של הבניין יש את הכנסייה לשעבר של סן פנקראציו המכילה יצירת מופת נוספת מאת אלברטי, המקדש הקטן של הקבר, בתוך הספינה השמאלית לשעבר, החלל היחיד שעדיין מקודש של מבנה זה, שבו שוכן היום מוזיאון מרינו מריני.
לאון בטיסטה אלברטי יצר גם את הלוג'יה רוצ'לאי מול הארמון.
חזית הבזיליקה הסמוכה של סנטה מריה נובלה תוכננה גם היא על ידי אלברטי בשמו של ג'ובאני רוצ'לאי.
התיארוך הזה לאחר 1461 מעלה שוב את שאלת היוצר.
עם זאת, ההערות הראשונות על החזית, שהועלו בתחילת המאה ה-16, אינן מזכירות את אלברטי אלא קושרות אותה לברנרדו רוסלינו באומרו שהוא יצר את הדגם לארמון.
זה אולי אומר שהוא היה אחראי לחזית או פשוט שהוא עיצב דגם לפי הנחיות של מישהו (כלומר, אלברטי).
הראשון שהטיל ספק בתפקידו של אלברטי כאדריכל היה יוליוס שלוסר שכתב (1929) כי "רוחו של ברנרדו רוסלינו היא זו שפועלת כאן ולא של אלברטי".
חוות הדעת של שלוסר התקבלה על ידי ליאו פלאנישיג (1942), הווארד סאלמן (1966) ומריו סלמי (1967).
בהתבסס על חוות דעתו על מידע המס שהצביע על תיארוך מאוחר יותר לשלב החזית של פרויקט רוצ'לאי ועל קדימותו האפשרית של ארמון פיקולומיני בפיאנצה.
מאק טען כי זוהי עבודתו של ברנרדו רוסלינו ב-1974, וקיבל תמיכה מפורסטר (1976) ומרווין טרכטנברג (2000).
למרות ניסיונות אלה לחשוב מחדש על החזית ועל התאריך שלה, נותרה תמיכה כללית באלברטי וטיעוני נגד חזקים לטובתו על ידי ברנדה פרייר (1981) ואחרים.
בעוד שתפקידו של ברנרדו רוסלינו בשיפוץ פנים הארמון, בבניית מעבר הכניסה וביצירת החצר מקובל בכל העולם, מעורבותו בחזית המהוללת ובתאריך ביצועה נותרו שאלות פתוחות שאולי רק ייפתרו.
אם תעלינה ראיות תיעודיות חדשות.
הארמון עדיין שייך למשפחת Rucellai.
בשנות התשעים הוא אירח את מוזיאון Fratelli Alinari לתולדות הצילום.
בדירה בקומה השלישית, ב-16 בינואר 1997, התרחש הרצח הבלתי מפוענח של הרוזן אלביס ניקוליס מרובילנט.
פאלאצו פיקולומיני (באיטלקית: Palazzo Piccolomini) הוא ארמון במרכז פיינצה, טוסקנה, איטליה, ליד הדואומו.
פאלאצו פיקולומיני הוא אחת הדוגמאות המוקדמות ביותר לאדריכלות הרנסאנס.
נבנה על פי תכנונו של ברנרדו רוסלינו החל משנת 1459. הוא הוזמן על ידי האפיפיור פיוס השני, שנולד בשם אניאה סילביו פיקולומיני, בכפר הקטן קורסיניאנו, אשר מאוחר יותר שונה שמו ל"פיינצה", שפירושו "cittá di Pio" ("עיר פיו", עיר האפיפיור), לכבודו.
הארמון, המכונה "האפיפיורי", הוזמן על ידי אניאה פיקולומיני, או האפיפיור פיוס השני, אצל אחד מאדריכלי הרנסאנס האיטלקי ברנרדו רוסלינו, כחלק מפרויקט שחזור פיינצה כעיר אידיאלית.
הוא תוכנן במחצית השנייה של המאה ה-15, לאחר 1459. לבנייתו קיבל רוסלינו השראה מפאלאצו רוצ'לאי בפירנצה, יצירה של מורו ליאון בטיסטה אלברטי.
ארמון המגורים האזרחי הוא אחת הדוגמאות המוקדמות ביותר לאדריכלות הרנסאנס.
המבנה משמש כמוזיאון, ניתן לבקר באולם הנשק העתיק, בחדר העבודה של פיוס השני, בחדרי השינה, באוסף האמנות והפיסול שאסף.
הבניין בעל תוכנית מרובעת, המפותחת על פני שלוש קומות, עשויה מאבן בהירה.